Besti markmaðurinn í Þýskalandi á síðasta keppnistímabili var um tíma á mála hjá Liverpool . Hann hefur náð langt eftir að hann fór frá Liverpool . Péter Gulácsi er ungverskur markmaður sem kom til Liverpool frá MTK Budapest 2007 . Hann var lánsmaður fyrsta árið en fékk svo fastan samning . Péter var á samningi hjá Liverpool til 2013 en lék aldrei opinberan leik með aðalliðinu en var á bekknum í 51 leik . Hann var í láni hjá Hereford United , Tranmere Rovers og Hull City á meðan hann var hjá Liverpool . Árið 2013 yfirgaf Péter Liverpool og gekk til liðs við Red Bull Salzburg . Hann varð austurrískur meistari og bikarmeistari leiktíðarnir 2013 / 14 og 2014 / 15 . Péter fór svo til þýska liðsins RB Leipzig 2015 og hefur verið þar síðan . Hann fékk silfur í þýskubikarkeppninni í vor en Leipzig tapaði þá í úrslitum fyrir Bayern München . Péter var eftir síðustu leiktíð valinn besti markmaður deildarinnar og í úrvalslið hennar af hinu virta tímariti Kicker . Hann hélt marki sínu 16 sinnum hreinu í deildinni sem er magnaður árangur . Péter hefur verið aðalmarkmaður Ungverja síðustu árin . Nú er að sjá hvort Péter nær þýska titlinum á þessu keppnistímabili . Leipzig leiðir deildina sem stendur .